Групавая работа вельмі падабаецца дзецям. Падчас яе выкарыстання вучні самастойна здабываюць веды, у выніку чаго паглыбляецца разуменне вучэбнага матэрыялу, павышаюцца пазнавальная актыўнасць і творчая самастойнасць школьнікаў. Мяняецца характар узаемаадносін паміж дзецьмі. Вучні набываюць навыкі, неабходныя для жыцця ў грамадстве: шчырасць, тактоўнасць, уменне будаваць уласныя паводзіны з улікам пазіцыі іншых людзей.